
Tisak: Štamparsko poduzeće »Franjo Kluz« Omiš 


Za vrijeme moga dugogodišnjeg sveće- 
ničkog službovanja u Splitu, u svetištu 
mile i čudotvorne Gospe od Zdravlja, na 
Dobrome, svake godine, kad bi se pribli- 
žavali sveti božićni dani, navraćali bi se 
vjernici iz Splita i bliže i daljnje okolice 
s pitanjem: »Oče, imate li ,,Božićne pje- 
sme“?« [I kad bih im odgovorio da nemam, 
bilo bi im silno žao. 

Da udovoljim tom potraživanju, odlu- 
čio sam se da ih izdam. I stvarno, uz po- 
moć mojih prijatelja i dobročinitelja, iz- 
dao sam ih prošle godine. Nevjerovatnom 
brzinom —— u roku od 10 dana — cijela 
naklada je bila, da tako rečem, »Tazgrab- 
ljena.< 

Bila je to još jedna potvrda za tovrd- 
nju: »Naš kršćanski svijet rado pjeva 
pučke crkvene pjesme, osobito božićne.« 

Pjevanjem božićnih pjesama naš dobri 
i dragi kršćanski svijet daje oduška svo- 
me veslju radi rođenja našega Božansko- 


ga Spasitelja. A naše pučke božićne pje- 
sme i po sadržaju i po melodiji su takve 
da izrazuju i sadržaj Božićnog Otajstva 
i osjećaje ljubavi, zahvalnosti i poklona 
Božje djece prema Otajstvu Božje ljubavi 
prema ljudima. 

Da udovoljim potraživanju teksta pu- 
čkih božićnih pjesama, evo, ponovo ih 
izdajem. U ovom tekstu uglavnom nalaze 
se iste božićne pučke pjesme kao i u pro- 
šlogodišnjem. Ali ima i nekih drugih. Na- 
ime, od braće svećenika sam  upozoren, 
da je trebalo još neke — koje se više pje- 
vaju — uvrstiti, a neke, koje se manje pje- 
vaju, mogle su se ispustiti. Po tom upo- 
zorenju sam u ovom izdanju i postupio. 

Vič. gg. župnici i voditelji crkvenog 
pjevanja neka znaju, da su pjesme, uz čiji 
je naslov stavljena zvijezdica, pjesme, ko- 
je je Dijecezanski odbor za crkvenu gla- 
zbu zagrebačke nadbiskupije godine 1944. 
stavio u popis onih crkvenih pjesama, ko- 
je treba malo po malo i oprezno iz crkve 
uklanjati, premda se one mogu slobodno 
pjevati kod božićnih priredaba, u kućama, 
pače i u crkvama izvan svetih liturcijskih 
čina 

Uvjeren sam, da će naš kršćanski puk 
i ovo izdanje »Božićnih pjesama« rado 


primiti i rado se njime za vrijeme bo- 
žićnih velikih dana služiti da dade odu- 
ška svojoj vjeri, svojoj ljubavi i svome 
veselju. 


' Veseli se, dragi kršćanski puče, rođe- 
nju našega Spasitelja! 
Veseli se i pjevaj! 

»Veselje ti navješćujem, puče kršćanski, 

Jerbo se kralj u Betlemu rodi nebeski!« 


U Metkoviću, na blagdan sv. Terezije 
Avilske (Velike), 15. X 1962. 


O. fra Ante Sekelez, 
župnik i dekan 


PROPRATNA RIJEČ ZA IV IZDANJE 


, U ovom. izdanju sve je kao i u pređa- 
šnjem. Nije se ukazala potreba da se što 
mijenja, jer nitko nije stavljao primjedbe. 
Metković, 1. kolovoza 1967. 


O. fra Ante Sekelez, 
župnik i dekan 


GBočićne pjećme 
U SE VRIJEME GODIŠTA 


U se vrijeme godišta, 
Mir se svijetu naviješta, 
Porođenje Djetica, 

Od Djevice Marije. 


Od prečiste Djevice, 
I nebeske Kraljice, 
Anđeoske Cesarice, 
Svete Djeve Marije. 


Djeva Sina porodi, 
Đavlu silu svu slomi, 
A kršćane oslobodi, 
Sveta Djeva Marija. 


U jasle ga stavljaše, 
Majka mu se klanjaše, 
I slatko ga ljubljaše, 
Sveta Djeva Marija. 


Anđeli mu služahu, 

Novu pjesmu pjevahu, 

U njeg milost prošahu 

S' svetom Djevom Marijom. 


U ponoć se Bog rodi, 

Nebo, zemlju prosvjetli, 
Kak? u podne svjetlo bi, | 

S' svetom Djevom Marijom. 


Zrak izađe zornice, 
Od prečiste Djevice, 
Anđeoske Cesarice, 
Svete Djeve Marije, 


Svako svijeta stvorenje, 
Ima sada veselje, 

Božje štujuć rođenje, 
Od Djevice Marije. 


Oci u limbu pjevaše, 
Kad te glase slušaše, 
Da Bog rođen bijaše, 


. Od Djevice Marije 


Slava Bogu višnjemu 
Gospodinu našemu, 

I čovjeku smjernomu, 

S' svetom Djevom Marijom. 


> Koj u tminah stajahu, . 
I bez zraka bijahu, 
Sina Božjeg čekahu, 
Od Djevice Marije. 


Kog obeća Bog dati, 
Ina svijet im poslati, 
Ter iz tmina puštati, 


S' svetom Djevom Marijom. 


Tog željahu vidjeti, 

Is veseljem primiti, 

Pa s njim uvijek živjeti, 

S" svetom Djevom Marijom. 
Anđeo priđe nebeski, 


Ter pastirom navijesti, . 
Prevelike radosti, 


S' svetom Djevom Marijom. 


O pastiri tecite, 

Stada vaša pustite, 

Sina Božjeg vidite, 

S' svetom Djevom Marijom. 


Tad pastiri pođoše, 
Sina Božjeg nađoše, 
Ter mu hvale dadoše, 


S' svetom Djevom Marijom. 


Slava Bogu vječnomu, 
Gospodinu našemu, 

I čovjeku smjernomu, 

S' svetom Djevom Marijom. 


Slavu vječnu vidješe, 

Ter se vele čudiše, 

Bogu se pokloniše, 

S' svetom Djevom Marijom. 


I to čudo procvjeta, 

Nad tim Kraljem od svijeta, 
Kog uboga čestita, 

Povi Majka Marija. 


Kralj u jaslam ležaše, 

A odjeće nemaše, 

Jer uboštvo ljubljaše, 

S' svetom Djevom Marijom. 


Tebe Isuse hvalimo, 

Sveto Trojstvo slavimo, 
Majku tvoju častimo, 

Svetu Djevu Mariju. Amen. 


RADUJTE SE NARODI 


Radujte se narodi, kad čujete glas 
Da se Isus porodi u blaženi čas, 
Svaki narod čuj, čuj, i Betlemu 


Vidi Božje Otajstvo u podrtoj štalici, 
I tko trpi uboštvo na toj tvrdoj 
slamici, 
To Otajstvo čuj, čuj, i & jaslicam 
' pristupljuj! 


Raduje se Marija s Josipom gledeći, 
Anđel pjeva »Gloria« po zraku leteći, 
I ti svijete čitavi, Spasitelja pozdravi! 


Pođi i ti, narode, k betlemskome dvoru, 
Pridruži se klanjajuć anđeoskom koru! 


Lijepe dare daj, daj, pa Mu lijepo 
zapjevaj: 


Zdravo, mali Isuse, koji sad nas pohodi! 
Tebe sav puk uznosi, nas u slavu Ti vodi! 


Sveto Tvoje rođenje bilo svim' na 
spasenje! 

pristupljuj! 


VESELJE TI NAVJEŠĆUJEM 


Veselje ti navješćujem, puče kršćanski, 
Jerbo se kralj u Betlemu rodi nebeski! 
Još mali u štali, — Kog stvorenje svako 
slavi. 
Štuje, diči, jer je pravi, — On naš Spasitelj 
i Otkupitelj. 
Pored njega stoji Majka, Djeva Marija. 
Pa sveg svijeta Spasitelja lijepo povija; 
Njeg doji i goji, — Uspavljuje 
njegujući: 
Spavkaj, spavkaj — pjevajući, — U toj 
štalici, sve na slamici. 


A pastiri došli skromno, padnu ničice; 
Oj pastiru svih pastira, k nam obrati se; 


“ Dođosmo, donijesmo: — Sebe Tebi 
žrtvovati, 
Tebe, Bože, darivati, — Slatki Isuse, 


pomiluj nas sve! 
Majko Božja i Josipe, molite za nas, 
Koji smo se kod Betlema skupili 
X danas, 
Da naše srdašce, — Povoj bude | 
Božjem Sinu, 
Isukrstu Gospodinu, — U vijeke, 
amen; u vijeke, amen! 


KIRIE ELEISON 


Kirie eleison, eleison; Isus se rodi u ' 
štalici 
Pojte pastiri, tamo se Njemu poklonite! 
Kriste eleison, eleison; On za nas 
trpi, čim se rodi; 
Pojte pastiri itd. 
Kirie eleison, eleison; u jasle mora da 
se skriva: 


Pođite kralji, tamo se Njemu poklonite! 


NARODI NAM SE 


Narodi nam se Kralj nebeski, 

Od Marije čiste Djevice, 

Na tom mladom ljetu veselimo se, 
Mladoga kralja mi molimo! 


-Po njemu slijedi sveti Stjepan, i 
Prvi mučenik Gospoda Boga. 


Sveti Ivan preljubljeni, 
Među apostoli preodabrani. 


Malu dječicu pomaziše, 
Za ime Božje kao ovčice. 

Toma biskup, skupa mučenik, 
Tomino ime to je blaženo. 


Silvestar papa k njim se pridruži, 
Koga na nebesih okruniše, 


Obrazovanje, što se govori, 
Nam za spasenje imenuje se. 


Sveta tri kralja dare nose: 
Tamjan i zlato, plemenitu mast. 


O mi svi Božji krštenici, 
Mladomu Kralju dare nosimo! 


Hvaljeno budi Sveto Trojstvo, 
Hvalu svi dajmo Gospodu Bogu! 


Daj nam Bog zdravlje, k tomu veselje, 
Na tom mladom ljetu svega obilje! 


O BETLEME, GRADE SLAVNI 


O Betleme, grade slavni od Boga, 
Najveći si ti od grada svakoga. 
Jer iz tebe nam izađe vojvoda — 
Isus dragi Davidova poroda. 


Marija Ga, Djeva čista porodi, 

I u jasle Ona Njega položi. 
Dostojno se ona Njemu poklanja; 
I s veseljem srca svoga pozdravlja. 


Zdrav mi bio, Sinko, dragi, mileni, 
Ti na slami plačeš slab od studeni; 
Ti si nada spas i sreća svijeta tog, 
Ti si Sinko Oca vječnog, pravi Bog! 


Radujmo se i mi dakle svi danas, 
Jer se rodi Isus slatki i za nas; 
Hajdmo, braćo, k slavnom gradu 


Betlemu, 


Poklonit se Spasitelju našemu! 


Puni sreće i veselja pođimo, 

Sa pastirim' pred svog Boga padajmo! 
Njemu svi poklonimo se duboko, 

Jer Otajstvo to je sveto, veliko! 


SVIM NA ZEMLJI 
Svim na zemlji mir, veselje, 
Budi polag Božje volje! — 


To sad nebo navješćuje, 
I glas s neba potvrđuje. 

Dobre volje svaka duša 
Grijeha neka već ne kuša, 
Nego hvali, diči Boga, 

Što je poslo Sinka svoga. 


Sinka svoga, Boga moga, 

S Ocem Duhom jednakoga, 
Duhom Svetim začetoga, 
Od Marije rođenoga. 


O, grešniče, to promisli, 
sto učini Otac višnji: 
Sinak njegov, dijete milo, 
Za sve nas se porodilo. 


Vrhu kralja koj kraljuje, 
Vrh gospode gospoduje, 
Ubog evo u štalici, 

Povit leži na slamici. 


SPAVAJ, SPAVAJ, DJETIĆU 


Spavaj, spavaj, Djetiću, 
Ti nebeski kraljiću, 

U tim tvrdim jaslicam, - 
Gdje Te stavi Djevica, 
Majka Tvoja premila. 

Spavaj, rajska ljeposti, 
Spavaj, vrelo milosti, 
Na to malo slamice, 
Koju pomnja Djevice, 
Po toj špilji pokupi. 


Spavaj, svijeta radosti. 
Spavaj, vrelo slatkosti, 
Koga Majka Djevica, 
Svih nebesa kraljica, 
Nama noćas porodi. 


Spavaj, žarko Sunašce, 
Spavaj, zlatno Srdašce, 
I nemoj nam plakati, 
Jer ćeš Majci zadati, 
Jad, i nama žalosti. 


Spavaj, rajska svjetlosti; 
I sva naša kreposti; 

S Majčicom nas utješi, 

I moljenja usliši, 

Moć daj našoj slabosti. 


Spavaj, koji satvori, 
Svijet i raj nam otvori, 
Majku Djevom ostavi, 
I naredbe postavi, 

Za raj nama dobiti. 


Spavaj, naša ljubavi, 

I od zla nas izbavi, 
Zarad slavne Djevice, 
Sretne svoje Majčice, 
Svaku sreću davši nam. 


Spavaj, Cvjete rumeni, 
Usred zime rođeni, 

Od anđela hvaljeni, 
Iod ljudi željeni, 
Komu nema prilike. 


Spavaj, ista Krasnosti, 
Spavaj, višnja Mudrosti, 
Koji sve si stvorio, 

Pak se na svijet rodio, 
Od prečiste Djevice. 


Spavaj, višnji Plemiću, 

I svemogući Božiću, 

A mi ćemo pjevati, 

I hvale Ti davati, 

S Majkom tvojom premilom. 


Svim nam čestit došao, 
Buduć na svijet prešao, 
Daruj nama milosti, 

I nebeske radosti, 
Život uvijek blaženi! 

Sveta Majko Kristova, 
Budi sveđer gotova, 
Sinka za nas moliti; 
Daj nam sretno vidjeti, 
Njeg' u raju nebeskom. 


O PASTIRI, VJERNI ČUVARI 


O pastiri, vjerni čuvari, 

sad se prenite! 
Dare kralju spremte u počast, 

na put krenite! 
Uskliknite: Aleluja gore do neba! 


Jer poznaje sva priroda Boga svojega, 


O čuvari, vjerni ovčari, 
vi ste blaženi: 
Od svih ljudi najvećma ljubi 
Kralj vas rođeni. 
Malo dijete pohodite 
vi u Betlemu, 
Poklonite se svi duboko 
Bogu svojemu! 
O čuvari, vama se mladi 
Kralj svim raduje, 
Šta će Njemu da tašt i varav 
svijet Ga poštuje? 

Srca čista On tek ište, 
puna milosti, 
On u njima stanak traži 
rad poniznosti. 
Ah, što lijepim danas to cvijetkom 
zemlja rodila, 
Ah, što divnim darom nebesa 
nam ugodila: 


Djeva ruža, Isus cvijetak, 


Josip ljiljan čist, — 
Radujmo se, o pastiri, 
rodi nam se Krist! 


USPAVANKA MALOME ISUSU 


Sklopi blage očice 
Tu na krilu Majčice! 
Tebe Majka ogrijeva, 
Tebi milo pripijeva: 


Oj Djetešce moje drago, 
Ti si svega svijeta blago, 
Ti si dobrog neba dar, 
Za Te gori srca žar! 


Tebe Majka u san njiše 
Uspavankom tiše, tiše: 
Anđeli će k Tebi doć, 
Spavkaj, spavkaj cijelu noć! 

Sinko slatki snivaj Ti, 
Neka Ti se duši sni: 
Svijet za spasom vapije, 
Da ga ljubav ogrije! 


Oj Djetešce ... . 
Vjeđice Ti padaju, 
Sanku sad se nadaju, 


Oči Ti se sklapaju, 
U lik mili stapaju. 


Oj Djetešce... 


Anđeli već dolijeću, 


. Kao dah u proljeću 


Snivaj, moje srdašce, 
Dok ne grane sunašce! 


Oj Djetešce... 
Gle već san Te zahvati, 


Sad će Majka prestati, 
Smješak lice obrubi, 


Duh se sankom poljubi! 


Oj Djetešce zak 


RODIO SE BOG 


Rodio se Bog i čovjek 
Usred stajice, 

Rumen cvijetak, dragi sinak 
Svete Djevice. 

Anđeli, čuj, pjevaju: | 

Slava Bogu na nebu, 

A mir ljudma dobre volje, 

Na nizini tu! 


Tu na slami sinak leži, 
Toči suzice, 

Za nas slabe grješne ljude, 
Svoje ovčice. a 
Anđeli, čuj... 


Među volom, među oslom 
Tužno tuguje, 

Od sveg svijeta nitko Njega 
Tu ne miluje. ' 
Anđeli, čuj... 


Al pastiri sa svog polja 
Hitro ustaju, 

Idu k njemu, pa se Njemu 
Lijepo klanjaju. | 
Anđeli, čuj... 

S istoka tri kralja 
Tamo putuju, 

Hitro dođu k mladom kralju 
Pa Ga daruju. 
Anđeli, čuj... 

I ti, dušu, k mladom kralju 
Sad se otpravi, 

Molitvom i pjesmom Njega 
Lijepo pozdravi. 
Anđeli, čuj... 


DJETEŠCE TI MOJE DRAGO 


Djetešce Ti moje drago, 
Usni slatkim snom, 
Prosti moje milo blago, 
Štalica Ti dom! 


Samo mirno, Sinko, snivaj, 
Da Te knijepi san! 

Snivaj tiho i počivaj,. 

Još je dalko dan, 

Još je dal'ko dan! 


Anđeoske brojne čete, 
Svak Tvoj prate dah, 

S Božje tvoje moći svete 
Zahvata ih strah, 
Zahvata ih strah! 


Zebeš, Bože, al se smiješiš, 
Srce živ Ti čar — 

Ti me, divni cvijete, tješiš, 
To mi rajski dar, 

To mi rajski dar! 


DJETEŠCE NAM SE RODILO* 


Djetešce nam se rodilo, 
U jasle se položilo. 
Isuse mili, Bože moj, 
Srce Ti dajem, da sam tvoj. 


. Sin Boga Oca i Bog sam — 


S neba na zemlju siđe k nam, 
Isuse itd. 

Čista ga Djeva rodila, 

I svojim ga mlijekom dojila. 
Isuse itd. 


Isus mu ime Otac da, 
Da nas otkupi, posla ga. 


OJ DJETEŠCE MOJE DRAGO* 


Oj djetešce moje drago, 
Vesela sam ti, 

Ti si moje milo blago, 
Spavalo bi ti. 

Sinak, mili moj ljubljeni, 
Nuder zaspi ti, 

Oj golube moj mileni 
Sve moje si ti. 


Tebe Otac ljubi, slavi, 
Vrhu svih ljudi; 

Jerbo si mu Sinak pravi, 
I nitko drugi. 


Lijepa moja ti ružice. 
Mili sinak moj, 
Mirisava ljubičice. 
Željni golub moj. 


OJ PASTIRI ČUDO NOVO 


Oj pastiri, čudo novo, 

Niste nigda vidjeli ovo: 

U jaslicam prostim rodio se Bog, 
Koji s neba siđe radi puka svog. 


Betlem evo nije daleko, 
Znajte da vam istinu rekoh: 
U štalici prostoj leži Djetešce, 


Na slamici oštroj kao janješće. 


Ljubav Božja prevelika 

Primi pravu put čovjeka; 

S neba siđe dolje radi grješnika, 
Rodi se u štali radi čovjeka. 


NEBA DVORJ ANI 


Neba dvorjani glase don'ješe 
narodom. 
Isus se rodi, spasenje plodi 
s porodom, 
Betlem je mjesto, u kome čisto 
djetešce 
Rodi se za nas, otkupi da nas 
Janješce, 
Janješce! 
Štalica prosta bi njemu dosta 
prigodna ' 
O dobrog kralja komu je štala 
ugodna, 
' ugodna! 
Ej stvore mali, k Betlemskoj štali 
' sad hrli 
Isusa dragog ljubavlju žarkom . 
prigrli, 
prigrli! 

Dare Mu nosi i milost prosi 


nebesku; 


Hvalu Mu podaj, slavu mu pjevaj 


Anđelsku, 
Anđelsku! 


KLANJAM TI SE KRALJIĆU 


Klanjam ti se kraljiću, 
Božanstveni Djetiću, 

S predubokim poklonom, 
Dušom, srcem, koljenom. 


Spavaj, spavaj, Djetiću, 
O nebeski kraljiću, 

Ja ću Tebe čuvati, 
Svojim srcem grijati. 


Srce mi se rastapa, 

Duša mi se natapa, 

Od ljubavi goreći, 

Teb' u jaslam moleći, 
Spavaj, spavaj, itd. 


Ah! studene jaslice, 
AR! preoštre slamice, 
Ne budite djetića, 
Božanstvenog kraljića. 
Spavaj, spavaj, itd. 


O nebeski dvorani, 

Bogoljubni čobani, 

Ne budite djetića, 

Božanstvenog kraljića. 
Spavaj, spavaj, itd. 


Majka ga je povila, 

U jaslice stavila: 

Ne budite Djetića, 

Božanstvenog kraljića! 
Spavaj, spavaj, itd. 


Dok moj Isus počiva, 
Duša moja uživa, 

Ne budite Djetića, 
Božanstvenog kraljića! 


Spavaj, spavaj, itd. 


Isuse moj predragi, | 
Jaganjče Ti preblagi, 
Duše moje radosti, 
I nebeske slatkosti! 


Spavaj, spavaj, itd. 


S tobom želim živjeti, 
Tebe vjerno služiti, 

U špiljici Betlemskoi, 
Pak u slavi nebeskoj! 


Spavaj, spavaj, itd, 


SREĆO MOJA JEDINA 


Srećo moja jedina, sve mi srca blago, 


Kod Tebe sam sretan ja, o Djetešce drago. 


< Zla je bura duvala, nevrijeme je bilo, 
Sad mi sreća procvala, o Djetešce milo 


Prošlo doba žalosno, došlo sunce 


majsko, 


Sve se smješi radosno, o Djetešce 
rajsko. 
Moje sunce tvoje je, oko milostivno 
Iz njeg cvate proljeće, o Djetešce 
. ' divno. 


Cvijeće moje šareno, ko svileno platno, 
Na nov život zenulo, o Djetešce zlatno. 
Zemlja, cvijeće, gajevi, Tebi pjeva sve to, 
Pjev se ori pobjedni, o Djetešce sveto. 


TIHA NOĆ, SVETA NOĆ 


Tiha noć, sveta noć 
Sniva sve sanak blag 
Samo Josip i Marija 
Bdiju, dokle Sinak drag 

sniva rajski san, 
Sniva rajski san. 


Tiha noć, sveta noć; 

Javi sad s neba zbor, 
Švim pastirima sretan čas, 
Svud se ori s neba glas: 


Dođe ljudstva spas, 
Dođe ljudstva spas. 


Tiha noć, sveta noć, 
Slava Ti, slava bud, 
Milo rajsko čedo vijek, 
Ti donošaš nama lijek. 


Dušam blagi mir, 
Dušam blagi mir. 


VESELI SE, MAJKO BOŽJA 


Veseli se, Majko Božja, puna milosti, 
Veseli se i raduj se, rajska svjetlosti, 
Jer si noćas porodila — 

Pak i mlijekom zadojila, 

Boga malahna, — Boga malahna. 


Veseli se, jer si vječno djevstvo ljubila. 


Zato truda i mučnosti nijesi trpjela. 
Neg' začevši u posluhu “ 

Po nebeskom svetom Duhu 

Jesi rodila — Jesi rodila. 


Veseli se, jer si vazda želila 

Radi česa tvoga Boga sveđ si molila : 
Djevicom si vazda bila 

Djevicom si porodila. 

Boga našega — Boga našega. - 


Ah da nam je sad vidjeti koja djeluješ! 
I razmišljat kako Sinka dragog miluješ! 
Kako grliš i cjelivaš 

Kako štuješ i uživaš 

Kog si rodila — Kog si rodila. 


Ter žalostan tko bi stao ovo gledajuć 
Tko 1 se ne bi veselio ovo vjerujuć, 
Gdje Bog čovjek učini se, 

I od Djeve porodi se. 

Sv'jeta Stvoritelj — Svijeta Stvoritelj. 


Vesel'te se svi Anđeli, koji pjevaste 
Slava Bogu a mir ljudem, koji nazvaste. 
Jer se Bog vaš i naš rodi, : 
Da nevoljni sv'jet pohodi. 

Svojom milošću — Svojom milošću. 


Vesel'te se svi pravedni, jer vas poziva 
Da vam dade onu slavu, u kojoj prebiva; 
Rad šta čovjek učini se 

Ina jadni svijet rodi se. ' 
Bog naš predobri — Bog naš predobri. 


Nek i grješnik veseli se, premda plakati 
Imao bi, i za grijehe sveđer kukati; 

Jer on, ako bude htjeti, 

Grijeh će mu se pomrsiti, 

Svaki potpuno — Svaki potpuno. 


Vesel'te se, sve planine i sve doline, 
Ptice, vode, stabla, brda i sve živine, 
Jer koji je vas stvorio 

I od ništa učinio, 

Sad se rodio, — Sad se rodio. 


Vesel'mo se, i mi, braćo, ovdje zajedno, 
Al veselje neka naše bude pravedno. 
Svi se grijeha odrecimo, 

I srčano utecimo. 

Bogu rođenu, — Bogu rođenu. 

Svim vam Božić nazivamo, braćo 
ljubljena, 
U stečenju vječnog zdravlja od vas 
' željna, 
Kojega vam rođen dao 
Kako bude tko pitao. 
Na dan današnji, — Na dan današnji. 


On svim dao, da budemo Božić Provesti 
Bez duhovne i tjelesne kakve bolesti; 
A po smrti pak svim dao 

Kako nam je obećao. —. 

Vječne radosti — Vječne radosti. 


. DANAS SE ČUJE* 


Danas se čuje događaj novi, 
u zemlji našoj i jeste ovi: 
Braćo pastiri, pohitite 

k Betlemskoj staji i vidite 
Jedno nebesko Djetešce 

u krilu Majke Djevice! 


Vama se sreća ova dogodi, 

kad vam se Janje nebesko rodi. 
Jedno je Janje, o pastiri, 

da se po Njemu svijet umiri 
To je nebesko Djetešce, 

u krilu Majke Djevice. 

Zato svi Njemu dare nosimo 

i milost ovu od Njeg prosimo 
Biti će nama ovo dosti: 

neka nam svima grjehe oprosti 
Jedno nebesko Djetešce' 

u krilu Majke Djevice. 


TIHA NOĆ BISERNA 


Tia noć biserna, zvjezdice s anđelima, 
Upiru oči u Betlem grad, Djeva gdje poje 
Sinku na san. 
Spavaj, spavaj mili sinak moj, sladak ti 
bio sanak tvoj. 

Sladak ti bio počinak tvoj. 

Ustajte, čujte sad novu vijest. rodi se 
= Bog, 

Pjevajmo Njemu On naš je spas, 
s njegovom Majkom u jedan glas. 
Spavaj, spavaj, mili sinak moj, sladak 
ti bio sanak tvoj, 


Sladak ti bio počinak tvoj. 
Darujte Djetešce, srce mu dajte na dar 
Da bude samo njegova vlast, Njemu je 
služit i pjevat čast. 
Spavaj, spavaj mili sinak moj, sladak ti 
bio sanak tvoj, 
Sladak ti bio počinak tvoj. 

ISUSE MALENI 


Isuse maleni, kako si lijep, od gorskog 
' izvora tijelo ti čistije 
Od neba modroga, oči ti modrije, 
od zlatnog sunašca lice ti svjetlije 
Isuse maleni, kako si lijep. 
isuse maleni kako si jak, kada Ti pogledaš 
zvijezde se zasjaju, 
Kada progovoriš, šumice pjevaju, Gore i 
doline Tebi se klanjaju, 
Isuse maleni kako si jak. 


OVOGA VREMENA 


Ovoga vremena čestita ljud'ma 

Radostan Anđela zaori glas: 

Rođenu Djetiću gjevajmo slatko; 

Pjevati Djetiću sada je čas! 

K. Njemu teci — ter svak reci: 

Božji Sinu — koj? proginu, 

Ti si Bog predobri, 

Rođen za nas! 
Malahni Djetičak Djevice plodne 
Donese radosni čovjeku god; 
Sinak Previsokog vesele noći, 
K dolini gorkosti upravi hod. 
Premda cvili — On u špilji, 
Diže žalost — nosi radost: 

Svojim bo porodom 

Utješi nas. 
Pozivlje čobane čuvajuć stada, 
Glasitelj nebeski, razbiv im san: 
K Betlemskoj špilji, 
K prečistoj Djevici 
Hodite, vidite; Bog je jur s vam! 
Id'te, tec'te — hitro trčte 
Slušat, pjevat — i nazivat 
Slavu Previšnjem, a ljudim mir! 


isuse rođeni, smiluj se nama 
Koji si hotio, ljubezan sav, 

Trpjeti uboštvo, krivine grdne, 
Samo da na put nas izvedeš prav 
Pruži ruku — milom puku, 
Blagoslovi — Kralju novi, 
Čovjeka skrušena 

Kod Tebe sad! 


OJ PASTIRI ČUJTE NOVI GLAS* 


Oj pastiri, čujte novi glas, 

On će jako razveselit vas: 

Čudo se gle dogodi, 

Djeva Sina porodi. 

A,a,a, miloga: a, a, a, dragoga 

Djeva čista uboga, rodi Boga živoga. 

Kod Betlema sve je spavalo, 
Kad se nebo čudno zasjalo. 
Anđel s neba sletio, 

Porod je navijestio. 

E, e, e, djevice; e, e, e, ružice. 
Porod čiste Djevice, 

Sred betlemske štalice. 


Tu pastiri tiho slušaju, 

Sto anđeli slatko pjevaju — 

Kada vide čudesa, gdje se sjaju nebesa. 
Lii, hite svi; i, i, i, vidjeti 

Sto se sluči Djevici 

U betlemskoj štalici. 


Ondje Djeva (dijete njeguje, - 

A Josip ga lijepo miluje — 

Ljube, grle, djetešce 

Krasno kano sunašce. — 

O, o, o, ognjeno; 0, 0, o, vatreno: — 


Ljube dijete maleno kano janje,nevino. 


Kad pastiri tamo dođoše, 

U štalicu odmah padoše. — 

Pred djetetom malenim, 

Kraljem novorođenim 

U, u, u, padaju; u, u, u, pjevaju. 
Duboko se klanjaju darove mu davaju. 

ZVJEZDOVID 


Zvjezdovid nad stajom gor se sjaji svod, 
Pastiri ovamo upravljajte hod. 

U noćnoj tišini u presretan čas, kol milo 

nam ori anđela glas. 

Od neba do zemlje milovidan sjaj, svima 

gdje narodu otvara se raj. 


Oj žurno sad braćo, bit će skoro dan, 
Nek nitko ne misli noćas već na san. 
Ovamo, onamo potecite svi, u prostu 
štalicu gdje Djetešce sni 

Djetešce premilo, Ti pjesmice čuj, nek 
ori Teb slava na slamici tuj. 


SPAVAJ O DJETEŠCE 


Spavaj, o Djetešce, o moj bisere, 
Spavaj, o najdraže, sve moje blago. 
Spavaj, o Djetešce, spavaj o spavaj 
A Ti ga, Majčice, s plača utišaj. 


Spavaj, o najljepši, o moj anđele, 
Spavaj, o mirisni Ti svijeta cvijete. 
Spavaj o Djetešce, spavaj o spavaj, 
A Ti ga, Majčice, s plača utišaj. 

Spavaj, o najdraža moja zvijezdice, 
Spavaj, o presjajno svijeta sunašce. - 
Spavaj, o Djetešce, spavaj o spavaj, . 
A Ti ga, Majčice, s plača utišaj. 


HAJDMO BRAĆO 


Hajdmo, braćo, sada, do Betlema grada, 

Radost nam se dogodi, Mesija se porodi; 

Radost nam se dogodi, Mesija se porodi, 

Betlemu hitimo, Mesiju vidimo 

Anđeli nas zovu, vidjet radost novu, 
vječni spas. 


Svaki što imade, Isusu nek dade, 

Ali čista srca žar, najdraži je njemu 
dar; 

Ali čista srca žar, najdraži je njemu 
dar. 


Hitro, hitro hajmo, dare svoje dajmo. 


Mesiji. 


SAD SPAVAJ SPASITELJU MOJ 


Sad spavaj, Spasitelju moj, sad spavaj, 
Isuse. 
Nebeski Tebe njiha poj, o slatko Djetešce. 


\ 

Studene su Ti jaslice, Ti drhćeš bez 
pelenice, 


Snivaj, snivaj, čedo rajsko snivaj. 


U “prostoj ležiš štalici, nebesko 
Djetešce, 
Na oštroj tvrdoj slamici, ko krotko 
janješce. 
Pred oltar Tvoj sad padamo, i smjerno 
Teb se klanjamo, 
Snivaj, snivaj, čedo rajsko, snivaj. 


TKO SE TO RODIO 


Tko se to rodio, kaži nam? Mesija se rodio, 
Ovaj svijet pohodio. ' 

Tko je to? Višnji Bog 

Gdje je sad? U Betlemu. 

Hajdmo dakle tam, gdje se rodi nam 
Svijeta Spasitelj i Otkupitelj 

Hajdmo dakle tam, gdje se rodi nam 
Svijeta Spasitelj i Otkupitelj. 


Ziblje ga Marija i Josip, 

Anđeli mu pjevaju, a pastiri sviraju 
Bogu čast davaju, ponizno klanjaju 
Hajdmo dakle tam, gdje se rodi nam 

Svijeta Spasitelj i Otkupitelj, 
Hajdmo dakle tam, gdje se rodi nam 
Svijeta Spasitelj, i Otkupitelj. i 


USTAJTE PASTIRI 


Ustajte pastiri na poljani vi, 

Potecite žurno do štalice svi, 

Jer veliko čudo se dogodi tam 

Na zemlju je došao ko dijete Bog sam. 
U štalici jesu tek osobe tri 
Pa idemo s vama i mi anđeli 
Zapjevajmo pjesmu i dignimo glas 
To dijete u jaslam je Isus naš Spas. 


NA SV. STJEPANA 


Stjepan jur blaženi svakoga zove 
Svadbenu štovati današnji dan 
Mrtvačke gorkosti njegove muke 
Tvrdim što kamenom zlotvor mu da. 

On umire radi vjere 

Mladih ljeta plemenita 

Biše mu krunica stavljena tad. 
Prvenac-mučenik Crkva ga zove, 
Koji no Isusa slijedi u svem. 
Proliti, predati krvcu je htjeo; 
Zato je slava velika njem. 

Ispod stjena gleda Sina 
Božjeg gori, što sv'jet stvori 
Gdje sjedi na desnu'uz Oca svog. 


Duha bo Svetoga napunjen bješe 
Glasitelj Isusov, istinit, prav; 
Čudno stvarajuć velika djela, 
Kojima opri se zli narod sav; 


Sude kriva, jer dariva 
Dobra svima, što ih ima: 
Nauke, milosti i vječni raj. 


Stjepane, dostigni milost i nama 
Tvoje da slijedimo stope svi mi. 
Trpjeti hrabreno za vjeru Krista 
S izgledom, što nam ga podade Ti. 


Tebe sl'jedit pak i vidjet, 
Gdje u raju ne prestaju 
Svevišnje radosti, dokle je Bog. 


NA SV. IVANA 
Danas je radostan u svetoj Crkvi 
Blaženog Ivana čestiti dan, 


Najdražeg Isusu između onih, 
Koji ga sl'jediše; ljubimac zvan 


41 


Djevac bješe — k tom poviše 
Pun milosti i kreposti; 
On ljiljan prečisti djevica bi. 


Ovoga Spasitelj privine k Sebi, 
Jer slična Ivanu drugog ne bi; 
Skrovišta duboka očita njem' su 
Božjega vladanja njem" ih ne kri. 


Na prsima — on kad dr'jema 
Božjeg Sina — sa visina 
Usiše mudrosti obilje tad. 


Isus pak umiruć Majku premilu 
Tješit ju, hranit njemu je da, 
Zalosnu, ubogu Majčicu svoju, 
U kojoj sahrani otajstva sva: 


Jer pod križem — kada staše, 
Sa Ivanom — tugovaše, 
Reče joj: Evo ti, ženo, sin tvoj! 


Kada si veliki prijatelj Božji 
Ivane presretni, krepošću tvom 
Isusu kaži nas, moli se za nas; 

Da bi nam pomogo milošću svom. 

Pa da rajska — za zemaljska 
Zam'jenimo — i dobimo 
Blaženo veselje u Nebu gor. 


NA SV. MLADENCE 


Prečiste dječice blagdan se štuje, 
Cija je ispovjed poznata svud: 


. Slobodno umiru za vjeru Krista; 


Krvcu Mu nevinu podaju svu. 


K nebu lete — među svete 
S lijepom krunom — slave punom 
U rajske dvorove odoše svi. 


Iruda nemilog zapovjed prispje: 
Poklati dječicu rođenu tad! 

Strah ga je pr'jestolje, vladu izgubit 
Isusa kraljića rođena rad? 


Što se rodi — da narodi 
U raj pođu — Bogu dođu, 
Zato se nevina istoči krv. 


Zipke s' oblijevaju dječijom krvlju; 
Matere žaluju rod mili svoj: 

Plači se m'ješaju majka i djece 
Kada no kolje se Dječice broj. 

Plač ne presta — sviju mjesta 
Dok ne zginu — i poginu 
Prečiste mladosti veliki roj. 


Premnogo pogubi okrutnik Djece 

Sa svim tim do cilja ne može doć 
Grdna opačina, kojom se sunu; 

Jer bjegom Djetičak znade ju proć. 


Anđel budi — što će ljudi 
Smrt zasjedat — Čedo izdat 
Josipa s Marijom u mrklu noć. 


Uteče Djetičak Irudu sretno, 
Kad ovi vrebaše nemilo na Nj; 
Egipta pustoši sakriše Krista: 
Pravedni platiše svesrdno za Nj. 
S čistom Djecom — i Djevicom 
Prim' Isuse — naše suze, 
Da bismo izbjegli od smrti zle! 


TRI KRALJA JAHAHU 


Tri kralja jahahu, 

S onih sunčanih stran, 
Tri dara nošahu, 

Mir, zlato, tamijan. 


Tri kralja dođoše, 
Pred grad Jeruzalem, 

Pitajuć za mjesto, 
Gdje se rodi Isus. 


U palači stoje 
Odgovori Irud: 

Naći Ga ne ćete, 
Zalud je sav vaš trud. 


Ako Ga nađete, 
Natrag se vratite 
I meni Irudu 
Glase donesite. 


Irude prehudi, 
Irude prekruti, 
Krista hoćeš ubit'— 
To nam srce sluti. 


A1 im od anđela 
U snu nauk bi dan, 
Neke dalje krenu 
Iskati drugi stan. 


Sjutradan pođoše, 
Irud nije znao, 

Pravi put nađoše, 
Bog im pomogao. 


Mariji rekoše: 
Zdravo, oj Djevice, 


Zdravo, oj Majčice, 
Nebeska kraljice. 


Isus digne ruke: 
Drago im hvaljaše, 
I nebeske dvore 
Njima obećaše. 


KADA ZVIJEZDA DIVNA 


Kada zvijezda divna nebom planu i svoj 


prosu sjaj: 

Kraljevi se sveti spremat stanu u daleki 
kraj. 

Vođ im zvijezde bajni čar, svaki od njih: 
nosi dar: 


Nije darak sam, s njim je srca plam! 
Milost Božja duše njima ganu, da 

spoznadu čas; 
Sretan časak štono svietu svanu, kad se 
rodi Spas. 

.Sve im muke puta tog zaslađivo dragi, 
Bog, 

Kriepio im grud, blagoslivo trud! 
Dijete Isus daleko sada nije, On je blizu 
. nam; 
Kadgod želja Njega naći ti je, u svet uđi 
hram! 


46 


Tuj razgali, otkrij tad duše, srca svoga 
' jad; 
Tu ćeš naći uvijek boli svakoj liek! 
On ne traži kraljevskih darova od 

' sirota nas, 
Al od svojih kćeri i sinova mili šalje glas: 
Srce, srce dajte Mi, djeco svijeta toga 
Svi — 

Moje grli sve, Moje za vas mre! 


NA SV. TRI KRALJA 


Nebo, daj oku Zvijezdu visoku, vidjeti. 
Jer triju Kralja, stazicu valja, slijediti. 
Svijetla nebesa, čine čudesa, Rođenom: 
Anđeli svoju, pjesmicu poju, Malenom. 
Kraljima zvijezda u Betlem kaže, stazicu; 
Po njoj su tako, spoznali lako, štalicu, 
Tamjan i zlato, mast dragu na to, 
uzeše; 
Slijedeći svjetlost, Od Boga milost, 
pođoše. 
Došav,u Betlem, pred Kralja mladog, 
padoše; 
Darove svoje. Isusu, kralju dadoše. 
Kralju Kraljeva, nek slavu pjeva, 
svaki nas —- 
Daj, svijete cijeli, ti se veseli. ovaj čas! 

SADRŽAJ: 


U se vnijeme godišta 
Radujte se narodi 

Veselje ti navješćujem 
Kirie eleison : 
Narodi nam se. . 

O Betleme grade slavni od Boga 
Svim na zemlji oo 
Spavaj, spavaj Djetiću 

O pastiri vjerni čuvari . 
Uspavanka malom Isusu . 
Rodio se Bog o Š 
Djetešce Ti moje drago : 
Djetešce nam se rodilo 

O Djetešce moje drago .. 
Oj pastiri čudo novo . 
Neba dvorjani . 

Klanjam ti se kraljiću 
Srećo moja jedina 

Tiha noć, sveta noć . '. 
Veseli se, Majko Božja 
Danas se čuje . 

Tiha noć biserna . 

Isuse maleni 

Ovoga vremena wi X, 
Oj pastiri čujte novi glas £ 
Zvjezdovid ž A 
Spavaj o Djetašce 

Hajdmo braćo . 

Tko se to rodio . 

Ustajte pastiri 

Na sv. Stjepana 

Na sv. Ivana 

Na sv. Mladence 

Tri Kralja jahahu 

Kada zvijezda divna _. . 
Na sv. tri Kralja (Nebo daj oku) 

Kod FRANJEVAČKE PASTORAL- : 


NE BIBLIOTEKE u Metkoviću mogu 
se dobiti slijedeće knjige: 


L 


=I 


8. 


. O. fra Anite Sekelez 


O. Stanko dr Petrov: »SVEĆENIK 
I ŽRTVA«, život jednog svećenika 
logoraša; 


. Dr. o Petar Grabić: »SV, ANTE 


PADOVANSKI«, kratki životopis 
Sveca svega svijeta (na ciklostilu); 
: » POGLED 
KROZ VEO«, razumski dokazi za 
opstojnost Božju; 


. O. fra Ante Sekelez: »RIJEĆI ŽI- 


VOTA«, prigodni govori; 


. O. fra Ante Sekelez: »GOSPA OD 


ZDRAVLJA«, mali molitvenik u 
bijelo ukoričen; 


. »BOŽIČNE PJESME«, tekst naših 


crkvenih božićnih pjesama. 


. »PODVORBA KOD SV. MISE«, 


knjižica u kojoj, pored ostalog, 
imaju sve molitve i istine koje 
svaki katolik mora znati. 
Knežević Petrov: »PLAČ GOS- 
PIN«. 


Sve narudžbenice prima i isporučuje 


O. FRA ANTE SEKELEZ 
Meiković, Omladinska 23 











